Document ID: 32005D0485

ODLOČBA KOMISIJE
z dne 22. junija 2005
o spremembi Odločbe 2001/881/ES in Odločbe 2002/459/ES glede seznama mejnih kontrolnih točk
(notificirano pod dokumentarno številko C(2005) 1835)
(Besedilo velja za EGP)
(2005/485/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi, in zlasti člena 20(3) Direktive (1),
ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (2), in zlasti člena 6(4) Direktive,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (3), in zlasti člena 6(2) Direktive,
ob upoštevanju naslednjega:
(1)
Odločbo Komisije 2001/881/ES z dne 7. decembra 2001 o sestavi seznama mejnih kontrolnih točk, dogovorjenih za veterinarske preglede živali in živalskih proizvodov iz tretjih držav, in o posodabljanju podrobnih pravil v zvezi s pregledi, ki jih bodo izvajali strokovnjaki Komisije (4), je treba posodobiti tako, da se upoštevajo zlasti razvoj dogodkov v nekaterih državah članicah glede navedenih točk in kontrolni pregledi, ki se izvajajo v skladu s to odločbo.
(2)
Seznam mejnih kontrolnih točk iz Odločbe 2001/881/ES (seznam) vključuje številko enote TRACES za vsako mejno kontrolno točko. TRACES je računalniški sistem, ki ga uvaja Odločba Komisije 2004/292/ES z dne 30. marca 2004 o uvedbi sistema TRACES in o spremembi Odločbe 92/486/EGS (5). TRACES nadomešča prejšnji sistem ANIMO, ki temelji na omrežju, uvedenem na podlagi Odločbe Komisije 91/398/EGS z dne 19. julija 1991 o računalniškem omrežju za povezavo med veterinarskimi organi (ANIMO) (6), za sledenje gibanja živali in nekaterih proizvodov v trgovini znotraj Skupnosti in uvozu.
(3)
Po uspešnem kontrolnem pregledu v skladu z Odločbo 2001/881/ES je treba seznamu dodati dodatne mejne kontrolne točke v Sinesu na Portugalskem, Bratislavi na Slovaškem, Valletti na Malti in Manstonu v Združenem kraljestvu.
(4)
Na podlagi sporočil iz Švedske in Združenega kraljestva je treba mejne kontrolne točke v Norrköpingu in Varbergu na Švedskem ter v Portsmouthu v Združenem kraljestvu črtati iz seznama.
(5)
Poleg tega je treba seznam posodobiti tako, da se upoštevajo nedavne spremembe glede vrste že odobrenih mejnih kontrolnih točk v skladu z Odločbo 2001/881/ES v zvezi s kategorijami živali ali proizvodov, ki se jih lahko pregleda na teh točkah, ter organizacijo kontrolnih centrov znotraj točk.
(6)
Seznam enot v Odločbi Komisije 2002/459/ES z dne 4. junija 2002 o seznamu enot v računalniškem omrežju Animo in o razveljavitvi Odločbe 2000/287/ES (7) vključuje številko enote TRACES za vsako mejno kontrolno točko v Skupnosti. Zaradi doslednosti zakonodaje Skupnosti je treba ta seznam ustrezno posodobiti tako, da se upoštevajo vse s tem povezane spremembe in se ohranja seznam, ki je enak tistemu v Odločbi 2001/881/ES. Odločbo 2002/459/ES je zato treba ustrezno spremeniti.
(7)
Ukrepi, predvideni s to odločbo, so skladni z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2001/881/ES se nadomesti z besedilom v Prilogi I k tej odločbi.
Člen 2
Priloga k Odločbi 2002/459/ES se spremeni v skladu s Prilogo II k tej odločbi.
Člen 3
Ta odločba je naslovljena na države članice.
V Bruslju, 22. junija 2005

Labels: 17
5
3
6
12
18
15